# VEDTEKTER FOR DRIFTA AV NAUSTVÅGEN BARNEHAGE

**1. Vedtekter**

Vedtekter for Naustvågen Barnehage blir fastsett av eigar innanfor ramma av gjeldande lover og reglar. Endringar eller tillegg til vedtektene kan berre bli

vedtatt med eit stemmefleirtal frå styremedlemmene.

**2. Eigartilhøve**

Stiftinga Naustvågen barnehage er oppretta ved å ha underteikna ein festekontrakt på ein eigedom på ca. 2.5 mål med påståande bygning av gnr. 40, bnr. 21. Festekontrakten utgår 2025. Stiftinga Naustvågen barnehage består av foreldre som til ei kvar tid har born i barnehagen, og stiftinga er eigar av barnehagen. Stiftinga skal driva barnehage for tilsette ved Kværner Stord.

Kværner Stord og fagforeiningane ved Kværner Stord, har til saman gitt kr. 1.000.000 til etableringa av barnehagen. Føresetnaden for bidraget er at opptakskriteria, slik dei går fram av vedtektene, vert følgde. Ved eventuelt vedtak om avvikling av barnehageverksemda, skal startkapitalen førast tilbake til givarane, Kværner Stord og fagforeiningane. Barnehagen skal drivast i samsvar med den til ei kvar tid gjeldande Lov om barnehagar, forskrifter og retningsliner.

Barnehagen skal ha internkontrollrutinar etter Forskrift om systematisk helse-, miljø, og tryggingsarbeid i verksemda.

**3. Arealutnytting**

Netto leike- og opphaldsareal pr. barn i barnehagen er 5,3 m² for born under 3 år og 4 m² for born over 3 år.

**4. Føremål**

Barnehagen skal drivast i samarbeid med heimen. Den skal ha som føremål å vera med på å utvikla kvart born sin personlegdom, evner og toleranse gjennom sjølvutfalding og leik, innanfor ramma av ei godkjent pedagogisk tilrettelagt verksemd. Barnehagen skal formidla dei kulturverdiar og tradisjonar som står sentralt. jfr. Barnehagelova.

**5. Opptakskrins**

**Ved opptak av born skal det leggjast vekt på at barnehagelova sin føremålsparagrag vert ivaretatt og barnehagen sin kapasitet og funksjon vert utnytta best mogeleg.**

1. Born av tilsette ved Kværner Stord, søsken av barn i barnehagen, samt born av fast tilsette i barnehagen
2. Born av tilsette i andre Kværner verksemder på Stord.
3. Andre søkjarar buset på Stord (og evt. nabo kommunar).

**6. Opptakskriterium**

Naustvågen barnehage samarbeida med Stord kommune i høve til samordna opptak. Styrar gjer opptak i medhald til punkt 5 og punkt 1 - 4 . under .

1. Born med nedsett funksjonsevne skal ha prioritet ved opptak i barnehagen.   
   Jf. Lov om barnehagar § 13, med merknader. Born som det er fatta vedtak om etter lov om barnevernstenester § 4, har rett til prioritet ved opptak i barnehagen.
2. Born med lovfesta rett til barnehageplass jf. lov om barnehagar § 12a.
3. Søsken av born som allereie har plass i barnehagen.
4. Born som elles står på barnehagen si venteliste

Ved opptak av born skal det leggjast vekt på at barnehagelova sin formålsparagraf vert ivareteken, og at barnehagen sin kapasitet og funksjon vert unytta etter best høve.

Barnegruppa si samansetting med omsyn til alder/kjønn blir teke med i vurderinga når inntak skal gjerast. Når eit barn har fått plass, får det behalde denne plassen til den blir sagt opp av foreldra, eller til barnet går over i skulen.

**7. Opptaksperiode og oppseiingsfrist**

Søknadsfristen for hovudopptaket er 01. mars kvart år. Etter hovudopptaket er det kontinuerleg opptak ved ledige plassar.

Elektronisk søkarportal finn ein på Stord kommune si heimeside: [www.stord.kommune.no](http://www.stord.kommune.no)

Der ligg det og informasjon om høve til å søkja om redusert opphaldsbetaling og søknadsskjema for dette.

Det er Utviklingsgruppa i Stord kommune som skal handsama evt. klager.

Spørsmål om ledig barnehageplass skal rettast mot Utviklingsgruppa, Stord Kommune. Anna generell informasjon kan ein få i barnehagen.

I løpet av bruksåret skal barnet ha 3 veker samanhengande ferie i perioden juni -september, og 1 veke ferie i løpet av året. Foreldra må innan 01.05. kvart år, gje melding om kva tid barnet skal ha ferie. Born som skal starta på skulen må ha avvikla ferie før 01.08. Nye born starta opp i veke 33, eller etter avtale.

Gjensidig oppseiingsfrist er 2 mnd. rekna frå den fyrste dagen i månaden etter at oppseiinga er gjort. Unntak kan gjerast dersom plassen kan fyllast før oppseiinga er ute e.l. Oppseiinga skal vera skriftleg og sendast til styrar.

**8. Foreldrebetaling**

Foreldrebetalinga skal betalast innan 20. i kvar mnd. etter dei takstane som til ei kvar tid er gjeldande. Frå 01.04.16 er taksten kr. 2655,- for 100 % plass. Matpengar kjem i tillegg, kr. 250,- pr. mnd., og det er ikkje søskenmoderasjon på matpengar.

Økonomisk støtte/friplass kan gjevast etter søknad frå føresette som har lav  betalingsevne. Det er særskild søknadsskjema og retningsliner for dette. Desse kan fåast ved å venda seg til Kundetorget eller hentast ut frå Stord kommune si nettside, [www.Stord.kommune.no](http://www.Stord.kommune.no)

**Ved manglande betaling**:

1. purring skjer etter 14 dagar, deretter vil gjeldande reglar for inndriving setjast i verk. Barnet/borna mister plassen etter to mnd., og saka går då vidare til inkasso.

Naustvågen barnehage nyttar avtalegiro som betalingsmåte.

Samarbeidsutvalet fastset betalingssatsane som gjeld for reduserte plassar.

Prisen vert regulert prosentvis, etter stillingsstørrelse

1) Søskenmoderasjon: 100 % betaling for det første barnet, 30 % av full betaling for barn nr. 2 og 50 % for barn nr. 3.

2) Den betalingssatsen som vert fastsett skal til vanleg gjelde for heile bruksåret, men samarbeidsutvalet kan i spesielle høve foreta endringar i løpet av bruksåret, t.d. dersom dei økonomiske tilhøva vert endra.

3) Det vert ikkje gjeve fråtrekk i betalinga for fråvær ved sjukdom eller andre årsaker, og det vert heller ikkje fråtrekk for dei dagane barnehagen har stengt, t.d. planleggingsdagar, helge- og høgtidsdagar.

4) Juli mnd. er betalingsfri, med atterhald om at barnet har hatt dei ferievekene det skal i løpet av barnehageåret (01.08. – 01.08). I juli mnd. vert opningstida frå kl. 06.45. til kl. 15.45.

5) Foreldre av barn som har teke i mot plass i barnehagen er pålagt å ha bort i mot 10 dugnadstimar pr. barnehageår. Dersom ein ikkje stiller vert ein fakturert med kr 400.- pr. time.

**9. Opningstid**

Opningstida er frå kl. 06.30 – 16.15.

Barnehagen er open heile året. Julafta og nyttårsafta har me stengt. Onsdag før Skjærtorsdag har barnehagen ope til kl. 16.15.

Brukarar som ikkje overheld stengjetida må betala ein meirkostnad på kr. 200,-.

Personalet har 37,5 timar planleggingstid i året. 22,5 av desse timane vert tatt på dagtid, dvs. at barnehagen er stengt 4 dagar i løpet av eitt barnehageår (jfr. barnehageruta).

**10. Foreldreråd**

Alle foreldre og føresette som har sine born i barnehagen utgjer foreldrerådet.

Foreldrerådet er det formelle organ som gjev alle foreldre medinnflyting i barnehagen si verksemd. Foreldrerådet skal fremja samarbeidet mellom heim og barnehage, og kan be om å få førelagt viktige saker for foreldra sitt forhold til barnehagen. I slike saker har foreldrerådet rett å uttala seg før avgjersler vert teken. Ved avstemming i foreldrerådet har foreldra ei stemme for kvart barn, og vanleg fleirtalsvedtak gjeld (jfr. §3 i ”Lov om barnehagar”).

Foreldrerådet skal velja foreldra sine representantar til samarbeidsutvalet og styret. Desse representantane har ansvar for å gjera samarbeidsutvalet og styret kjent med foreldrerådet sine synspunkt. Møtet i foreldrerådet bør haldast i løpet av september månad, slik at valet av foreldre rep. Vert gjort og arbeidet i SU og styret kan starta.

**11. Samarbeidsutvalet**

Barnehagelova §4 med forskrifter gir bestemmelser om samarbeidsutvalet si samansetting og oppgåver. Utvalet skal særleg vere med på å drøfte barnehagen sitt ideelle grunnlag og arbeide for å fremme kontakten mellom barnehagen og lokalsamfunnet.

Samarbeidsutvalet skal godkjenna årsplan for barnehagen si verksemd.

Samarbeidsutvalet kan òg fremja forslag til styret i saker som har betyding for barnehagen sin økonomi.

Samarbeidsutvalet vert satt saman slik:

Foreldrerådet vel 2 medlemmar med vararepresentantar.

Ansatte i barnehagen vel 2 medlemmar med vararepresentantar.

Barnehagen sin eigar vel ein representant med vararepresentant.

Dagleg leiar i barnehagen har møte-, tale- og forslagsrett.

**12. Forsikring av barn**

Naustvågen barnehage forsikrar alle barna i barnehagen heila døgnet hjå Gjensidige, så lenge barnet har plass i barnehagen.

**13**. **Teiieplikt og opplysningsplikt**

Dei tilsette i barnehagen har teieplikt i følgje Barnehagelova § 20 og 22.

Utan hinder av teieplikta skal barnehagen melda frå til barnevernstenesta når det er grunn til å tru at eit barn blir mishandla i heimen, eller at det føreligg andre former for alvorlig omsorgssvikt eller når eit barn har vist vedvarande alvorlige åtferd.

Stiftinga Naustvågen Barnehage

09.03.2016.

Sigve Hellesfjord

- styreleiar-

Inge Øpstad

- leiar i samarbeidsutvalet-